শহরে ৩ টি মেট্রো রুটের উদ্বোধন করলেন প্রধানমন্ত্রী

কলকাতা: প্রধানমন্ত্রীর হাত ধরে কলকাতার মেট্রোর নতুন তিন রুটের (Kolkata Metro New Lines) উদ্বোধন হল। মেট্রোর তিনটি সম্প্রসারিত লাইনের উদ্বোধনের সঙ্গে সঙ্গে কলকাতার যোগাযোগ ব্যবস্থায় নতুন অধ্যায়ের সূচনা হল। শুক্রবার শহরের তিনটি মেট্রো রুট নোয়াপাড়া–জয় হিন্দ বিমানবন্দর, শিয়ালদহ–এসপ্ল্যানেড এবং বেলেঘাটা–(রুবির মোড়) হেমন্ত মুখোপাধ্যায় (Inaugurates three metro routes)। অল্প সময়ের মধ্যেই এবার শহরের একপ্রান্ত থেকে অন্যপ্রান্তে পৌঁছানো যাবে।এর পাশাপাশি এদিন হাওড়া মেট্রো স্টেশনের নতুন সাবওয়েরও উদ্বোধন করলেন প্রধানমন্ত্রী নরেন্দ্র মোদি।

এদিন বিকেল চারটে কুড়ি মিনিটে কলকাতা বিমানবন্দরে পৌঁছন প্রধানমন্ত্রী। তাঁকে স্বাগত জানাতে উপস্থিত ছিলেন রাজ্যের মন্ত্রী জ্যোৎস্না মান্ডি, মুখ্যসচিব মনোজ পন্থ, ছিলেন রাজ্যপাল সি ভি আনন্দ বোস। তবে আমন্ত্রণ জানানো হলেও উদ্বোধনী মঞ্চে যাননি মুখ্যমন্ত্রী মমতা বন্দ্যোপাধ্যায়। সূত্রের খবর, নীতিগত কারণেই মুখ্যমন্ত্রী এই সিদ্ধান্ত নিয়েছেন। প্রধানমন্ত্রী সবুজ পতাকা নেড়ে উদ্বোধন করলেন সম্প্রসারিত মেট্রোর। রয়েছেন শুভেন্দু অধিকারী, শমীক ভট্টাচার্য, শান্তনু ঠাকুরেরা। যশোর রোড মেট্রো স্টেশন থেকে বেরিয়ে পড়লেন প্রধানমন্ত্রীর কনভয়। এ বার তাঁর গন্তব্য দমদমের সেন্ট্রাল জেলের ময়দান।

আরও পড়ুন:কলকাতা বিমানবন্দরে প্রধানমন্ত্রী নরেন্দ্র মোদি

১৯৮৪ সাল, হঠাৎই বদলে গিয়েছিল তিলোত্তমার ট্র্যাফিক চিত্র। এসপ্ল্যানেড থেকে নেতাজি ভবন পর্যন্ত গড়িয়েছিল মেট্রো রেলের চাকা। যানজটমুক্ত নির্ঝঞ্ঝাট মেট্রো নিমেষে মন কেড়েছিল কলকাতাবাসীর। এরপর পাড় করেছে বেশ কয়েকটা বছর, বয়সের সঙ্গে সঙ্গে ধারে, ভারে বেড়েছে কলকাতা মেট্রো। ২২ অগস্ট ২০২৫, ফের ভোল বদলাচ্ছে তিলোত্তমার মেট্রো। শুক্রবার কলকাতা মেট্রোর একটি নতুন রুটের উদ্বোধন করেন প্রধানমন্ত্রী। একই সঙ্গে দু’টি চালু রুটের অত্যন্ত গুরুত্ব সম্প্রসারণও হয় তাঁর হাত দিয়েই।

শহরতলির পরিবহণ পরিষেবা ব্যাপক ভাবে বদলাতে চলেছে। শহরের ট্রাফিকের চাপ কমাতে অত্যন্ত গুরুত্বপূর্ণ এই তিনটি রুট। হাওড়া ময়দান–সেক্টর ফাইভ পরিষেবা চালু হচ্ছে শুক্রবার থেকেই। নোয়াপাড়া–বিমানবন্দর এবং কবি সুভাষ–বেলেঘাটা রুট শুরু হবে আগামী সোমবার। নতুন মেট্রোর সময়সূচি প্রকাশ করেছে কর্তৃপক্ষ। হাওড়া থেকে সল্টলেক রুটে সকাল ৬টা ৩০ মিনিট থেকে রাত ১০টা ১৯ মিনিট পর্যন্ত মিলবে ট্রেন। বিমানবন্দর–নোয়াপাড়া রুটে সকাল ৭টা ৫৮ থেকে রাত ৮টা ১০ মিনিট, আর কবি সুভাষ–বেলেঘাটা রুটে সকাল ৮টা থেকে রাত ৮টা ২৮ মিনিট পর্যন্ত মিলবে মেট্রো। যাত্রীদের চাহিদা অনুযায়ী ব্যস্ত রুটে সময়ের ব্যবধান কমানো হবে বলে ইঙ্গিত দেওয়া হয়েছে। ভাড়ার তালিকাও ঘোষণা করা হয়েছে। ন্যূনতম ভাড়া ৫ টাকা, সর্বোচ্চ ৭০ টাকা।

দেখুন ভিডিও